Posseël wat die gebeure by Appomattox uitbeeld. Appomattox is 'n rivier in Virginië, V.S.A. In die dorp met dieselfde naam staan ’n nasionale gedenkteken waar die Amerikaanse Burgeroorlog beëindig is. Die dorp is na die rivier genoem, wat op sy beurt na die Appomattoc-indiane genoem is. Op 9 April 1865 het generaal Robert E. Lee van die Gekonfedereerde State hier aan generaal Ulysses S. Grant oorgegee, wat in wese die Amerikaanse Burgeroorlog eindig het. Die gebied word bewaar as die "Appomattox Court House Nasionale Historiese Park" en word deur die land se Nasionale Parkdiens geadministreer. Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.